ליוויה רב

ליוויה רֵב (במקור לילי ראוכוורגר, בהונגרית: Rév Lívia; בודפשט, 5 ביולי 1916 – פריז 28 במרץ 2018) הייתה פסנתרנית יהודייה-הונגרייה, שהיגרה לצרפת.

== ביוגרפיה ==
=== קריירה ===
ליוויה רב החלה את הקריירה שלו כילדת פלא. הופיעה כבר בגיל 9 וקיימה קונצרט תזמורתי עצמאי בגיל 12 (כאחד הסולנים בקונצ'רטו לשני פסנתרים של מוצרט במול מז'ור. היא זכתה בפרסים חשובים עוד בילדותה. ככישרון יוצא דופן, למדה אצל מרגיט וארו וקלרה מאטה, ואחר כך באקדמיה למוזיקה ע"ש פרנץ ליסט. היא הייתה תלמידתם של לאו ויינר וארנולד סקיי, וסיימה את לימודיה בשנת 1938 במבחן בנוכחותם של ברטוק, קודאי ודוהנאניי, אך סיימה גם מסלול של הכשרת מורים. לאחר מכן למדה אצל רוברט טייכמילר בלייפציג ואצל פאול ויינגרטן בווינה. בגלל מוצאה היהודי היא גרה עם אמה ואחותה בשנות מלחמת העולם השנייה באחד הבתים המוגנים עם שוצפס שוודי של ראול ולנברג וכך ניצלה. לאחר המלחמה נתנה סדרת קונצרטים של חצי שנה בבוקרשט.

=== צרפת ===
בשנת 1946 נסעה לפריז לתחרות מוזיקלית ואף על פי שלא דיברה צרפתית התיישבה בבירת צרפת. הקריירה העולמית שלה התחילה במהרה ובהונגריה היא נשכחה. היא הופיעה עם המנצחים המפורסמים ביותר (אדריאן בולט, אנדרה קלויטנס, ולטר זיסקינד, יאשה הורנשטיין, יוג'ן יוכום, יוזף קריפס, רפאל קובליק, הנס שמידט-איזרשטאט, קונסטנטין סילבסטרי ואחרים). לאחר הצלחה גדולה בבריטניה, הופיעה במדינות רבות באירופה, וכן ב- יפן, הונג קונג, אפריקה ובשנת 1963 בניו יורק בקונצרט סולו, בהצלחה רבה גם שם.

היא התחתנה עם פייר אובה בשנת 1949. רק בשנים שלאחר לידת ילדיהם (סילבי, ביאטריס) לקחה הפסקה בקריירה כפסנתרנית. היא לימדה באקדמיה הבינלאומית למוזיקה (Université Musicale Internationale de Paris) וגם ערכה כיתת אמן מצליחה ביותר מדי שנה. היא פירשה את יצירותיהם של שופן, קלוד דביסי, מנדלסון ואנדרה ז'וליבה באופן רגיש במיוחד. מספר ההקלטות המצומצם שלה יכול להציג רק חלקית את איכותה האמנותית.

היא נתנה לראשונה קונצרט בהונגריה בראשית שנות ה-60, אך לא ראתה בהופעתה הצלחה. היא נפטרה ב־28 במרץ 2018 בפריז.<ref></ref><ref>[https://www.francemusique.fr/actualite-musicale/la-grande-pianiste-livia-rev-est-morte-60622 La grande pianiste Lívia Rév est morte] </ref>

== לקריאה נוספת ==
* [http://www.naxos.com/artistinfo/Livia_Rev/36392.htm ביוגרפיה - נקסוס רקורדס]
* [http://www.hyperion-records.co.uk/artist_page.asp?name=rev ביוגרפיה - Hyperion Records]
* [https://web.archive.org/web/20170217065205/http://www.livia-rev.com/fr/ אתר רשמי]
* [http://videotar.mtv.hu/Cimkek/r/e/rev_livia.aspx הפסנתרנית ליוויה רב, סרט פורטרט - ספריית וידאו של MTV]
* ה[http://port.hu/pls/fi/films.film_page?i_film_id=83631 פסנתרנית ליוויה רב - Port.hu]
* [https://web.archive.org/web/20110721112224/http://www.orsegitelehaz.hu/The%20Days%20of%20Blooming.doc תוכנית קונצרט באריסנטפטר - ליוויה רב מנגנת בפסנתר]
* [http://www.muvesz-vilag.hu/muzsika/esemenyek/11741 הפסנתרנית ליוויה רב קיבלה את מסדר הכבוד הצרפתי - Művész-világ.hu]
* [http://www.delmagyar.hu/szeged_hirek/szegeden_jart_rev_livia_a_zongora_callasa/2275222/ ליוויה רב הפסנתרנית] [http://www.delmagyar.hu/szeged_hirek/szegeden_jart_rev_livia_a_zongora_callasa/2275222/ בביקורה בסגד] 2012

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יהודיות הונגריות
קטגוריה:ילדי פלא במוזיקה קלאסית
קטגוריה:מהגרים מהונגריה
קטגוריה:אישים שהגיעו לגיל מאה
קטגוריה:מורים למוזיקה בהונגריה
קטגוריה:ניצולות השואה
קטגוריה:מהגרות לצרפת
קטגוריה:בודפשט: אישים
קטגוריה:בוגרות האקדמיה למוזיקה ע"ש פרנץ ליסט
קטגוריה:יהדות בודפשט
קטגוריה:מוזיקאים יהודים הונגרים
קטגוריה:פסנתרנים יהודים הונגרים
קטגוריה:פסנתרניות הונגריות
קטגוריה:פסנתרניות יהודיות
קטגוריה:הונגרים שנולדו ב-1916
קטגוריה:ילידות 1916
קטגוריה:נפטרות ב-2018
קטגוריה:יהודים שהוצלו בשואה על ידי חסידי אומות עולם